《持钓》
宋代·刘弇

艇子悠扬打雨来，袅丝越箭青玫瑰。昨闻古湫新雨足，涨波泛入西溪来。

西溪两岸行人少，白鹭对翘佳客陪。低云弄娇不成去，半与枉渚相萦回。

藻间赪尾厕银鲫，正尔作群争曝腮。故应沈饵得所置，行醉瓮间新熟醅。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。